Katrín Jakobsdóttir forsætisráðherra lagðist gegn nýju frumvarpi um mannanafnalög sem var fellt á Alþingi í nótt og sagði að „ það sé ekki rétt að taka breytingar á mannanafnalögum úr samhengi við málstefnu . “ „ Ég sé að þessi málflutningur fer mjög fyrir brjóstið á háttvirtum þingmönnum Viðreisnar . Þeir geta bara ekki haldið í sér á meðan ég fæ að nýta mínar tvær mínútur hér . “ Atkvæðaskýring forsætisráðherra fer fyrir brjóstið á fleirum en þeim , bæði íslenskufræðingum , borgarfulltrúa VG og þingmanni Samfylkingarinnar . Eiríkur Rögnvaldsson íslenskufræðingur harmar að frumvarpið hafi verið fellt á Alþingi , en segir það hafa verið viðbúið þar sem VG lagðist gegn því . „ Vissulega er það rétt að frumvarpið var ekki fullkomið þótt breytingartillögur minnihlutans bættu það verulega . Það kom mér hins vegar óþægilega á óvart að heyra forsætisráðherra í atkvæðaskýringu segja það grundvallaratriði að breytingar á mannanafnalögum verði ekki teknar úr samhengi við íslenska málstefnu . “ sér að mannanafnafrumvarpið var fellt á Alþingi í nótt . Það var auðvitað viðbúið fyrst VG lagðist gegn því . Vissulega er … Líf Magneudóttir , borgarfulltrúi VG , segir í athugasemdum hjá Eiríki að hún hefði greitt með frumvarpinu ef hún hefði verið á þingi og Helga Vala Helgadóttir , þingkona Samfylkingarinnar , segir : „ Ég bara trúði ekki mínum eigin eyrum í gærkvöldi þegar ég hlustaði á röksemdafærslur forsætisràðherra og fleiri stjórnarliða . “ Eiríkur er ósammála túlkun forsætisráðherra á frumvarpinu . „ Í þessu felst sú túlkun að lög um mannanöfn varði fyrst og fremst íslenskt mál . Það er að mínu mati grundvallarmisskilningur . Þetta er fyrst og fremst mannréttindamál og sem slíkt engu léttvægara en önnur mikilvæg mannréttindamál sem hafa verið afgreidd undanfarið – undir forystu VG . Það hafa engin rök verið færð fyrir því að breytingar á mannanafnalögum komi íslenskunni illa . “ Eiríkur talar um að þetta þýði að ekki verði hægt að endurskoða mannanafnalög samkvæmt þessu í árslok 2021 og því þurfi að bíða að lágmarki 3 - 4 ár eftir nýjum lögum . „ Á meðan sitjum við uppi með lög sem fela í sér skýr mannréttindabrot og megum búast við fjölda dómsmála sem ríkið mun væntanlega tapa eins og öllum málum út af lögunum hingað til – málum sem valda þeim sem í hlut eiga ómældri fyrirhöfn og hugarangri en ríkinu kostnaði . “ Eiríkur skrifaði grein á Hugrás árið 2016 þar sem hann útskýrir hvernig nafnréttur manna sé ríkur og hafi það verið staðfest í dómum frá Mannréttindadómstóli Evrópu , Héraðsdómi og með vísun í mannréttindadasáttmála Evrópa og stjórnarskrá Íslands . Þá sé rétt að athuga að sumt fólk sé hvorki fullkomlega karlkyns né kvenkyns né skilgreini sig þannig og því segir Eiríkur óeðlilegt að löggjafinn krefjist nafns sem opinberi kyn fólks . „ Kyn og kynvitund ætti vitaskuld að falla í sama flokk – vera einkamál fólks , sem það ætti ekki að vera skyldugt til að opinbera með nafni sínu . Þetta er augljóst mannréttindamál og mjög nauðsynlegt að afnema þessi skil og leyfa kynhlutlaus nöfn . “ Eins sé misrétti þegar kemur að því að sumum sé heimilt að bera eftirnöfn en öðrum ekki , þrátt fyrir ákvæði stjórnarskrár um að allir „ skulu vera jafnir fyrir lögum og njóta mannréttinda án tillits til […] ætternis […] “ Dæmi um nöfn sem mannanafnanefnd samþykkti ekki en dómstólar úrskurðuðu réttmæt eru kvenmannsnöfnin Blær , Alex og Zoe og Reykdal sem skírnarnafn .